CELEX: E2008J0002
Language: sk
Date: 2009-04-30 00:00:00
Title: Rozsudok súdneho Dvora z  29. októbra 2008 vo veci E-2/08 Dozorný orgán EZVO proti Islandu (nedodržanie záväzkov zmluvnou stranou – smernica č. 2004/26/ES, ktorá sa týka opatrení proti emisiám plynných a tuhých znečisťujúcich látok zo spaľovacích motorov inštalovaných v necestných pojazdných strojoch)

30.4.2009   
            
            
               SK
            
            
               Úradný vestník Európskej únie
            
            
               C 99/9
            
         
      ROZSUDOK SÚDNEHO DVORA
   
   z 29. októbra 2008
   vo veci E-2/08
   Dozorný orgán EZVO proti Islandu
   
      (nedodržanie záväzkov zmluvnou stranou – smernica č. 2004/26/ES, ktorá sa týka opatrení proti emisiám plynných a tuhých znečisťujúcich látok zo spaľovacích motorov inštalovaných v necestných pojazdných strojoch)
   
   2009/C 99/07
   Vo veci E-2/08, Dozorný orgán EZVO proti Island – ŽIADOSŤ o vyhlásenie, že Islandská republika neprijatím opatrení potrebných na vykonávanie právneho predpisu uvedeného v bode 1a kapitoly XXIV prílohy II k Dohode o EHP, t. j. smernice Európskeho parlamentu a Rady č. 2004/26/ES zo dňa 21. apríla 2004, ktorou sa mení a dopĺňa smernica č. 97/68/ES v znení prispôsobenom Dohode o EHP prostredníctvom jej protokolu 1, resp. ich neoznámením v predpísanej lehote Dozornému orgánu EZVO, nesplnila svoje povinnosti podľa článku 3 uvedeného právneho predpisu a článku 7 Dohody o EHP, Súdny dvor EZVO v zložení: Carl Baudenbacher, predseda, Henrik Bull, sudca - spravodajca a Thorgeir Örlygsson, sudca, vyniesol dňa 29. októbra 2008 rozsudok, ktorého výroková časť znie takto:
   
               1.
            
            
               Vyhlasuje, že neprijatím opatrení potrebných na vykonávanie právneho predpisu v predpísanej lehote, uvedeného v bode 1a kapitoly XXIV prílohy II k Dohode o EHP t. j. smernice Európskeho parlamentu a Rady č. 2004/26/ES z 21. apríla 2004, ktorou sa mení a dopĺňa smernica č. 97/68/ES o aproximácii právnych predpisov členských štátov, ktoré sa týkajú opatrení voči emisiám plynných a tuhých znečisťujúcich látok zo spaľovacích motorov inštalovaných v necestných pojazdných strojoch, v znení prispôsobenom Dohode o EHP prostredníctvom jej protokolu 1, Islandská republika nesplnila svoje povinnosti podľa článku 3 uvedeného právneho predpisu a článku 7 Dohody o EHP.
            
         
               2.
            
            
               Nariaďuje Islandskej republike uhradiť súdne trovy.